title: Directiva 2013/22/UE a Consiliului din 13 mai 2013 de adaptare a anumitor directive în domeniul politicii privind transporturile, având în vedere aderarea Republicii Croația

text:
               10.6.2013

               RO

               Jurnalul Oficial al Uniunii Europene

               L 158/356

         DIRECTIVA 2013/22/UE A CONSILIULUI
   din 13 mai 2013
   de adaptare a anumitor directive în domeniul politicii privind transporturile, având în vedere aderarea Republicii Croația
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Tratatul de aderare a Croației, în special articolul 3 alineatul (4),
   având în vedere Actul de aderare a Croației, în special articolul 50,
   având în vedere propunerea Comisiei Europene,
   întrucât:

               (1)

               În temeiul articolului 50 din Actul de aderare a Croației, în cazul în care aderarea impune adaptarea unor acte ale instituțiilor adoptate înainte de data aderării, iar adaptările necesare nu sunt prevăzute în actul de aderare respectiv sau în anexele acestuia, Consiliul, hotărând cu majoritate calificată la propunerea Comisiei, adoptă în acest scop actele necesare, dacă actul originar nu a fost adoptat de Comisie.

               (2)

               Actul Final al Conferinței în cursul căreia a fost redactat și adoptat Tratatul de aderare a Croației a indicat faptul că Înaltele Părți Contractante au ajuns la un acord politic cu privire la un set de adaptări ale actelor adoptate de către instituții, necesare având în vedere aderarea, și a invitat Consiliul și Comisia să adopte, înainte de aderare, adaptările respective, completate și actualizate, dacă este necesar, pentru a ține seama de evoluția dreptului Uniunii.

               (3)

               Prin urmare, Directivele 91/672/CEE (1), 92/106/CEE (2), 1999/37/CE (3), 1999/62/CE (4), 2003/59/CE (5), 2006/87/CE (6) și 2006/126/CE (7) ar trebui modificate în consecință,

         ADOPTĂ PREZENTA DIRECTIVĂ:
   Articolul 1
   Directivele 91/672/CEE, 92/106/CEE, 1999/37/CE, 1999/62/CE, 2003/59/CE, 2006/87/CE și 2006/126/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, cel târziu până la data aderării Croației la Uniune, actele cu putere de lege și actele administrative necesare pentru a se conforma prezentei directive. Comisiei îi este comunicat de îndată de statele membre textul actelor respective.
   Statele membre aplică dispozițiile respective de la data aderării Croației la Uniune.
   Atunci când statele membre adoptă măsurile respective, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre transmit Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare sub rezerva și de la data intrării în vigoare a Tratatului de aderare a Croației.
   Articolul 4
   Prezenta directivă se adresează statelor membre.

      Adoptată la Bruxelles, 13 mai 2013.

            Pentru Consiliu

            Președintele

         S. COVENEY

      (1)  Directiva 91/672/CEE a Consiliului din 16 decembrie 1991 privind recunoașterea reciprocă a brevetelor naționale ale conducătorilor de navă pentru transportul de mărfuri și călători pe căile navigabile interioare (JO L 373, 31.12.1991, p. 29).

      (2)  Directiva 92/106/CEE a Consiliului din 7 decembrie 1992 privind stabilirea de norme comune pentru anumite tipuri de transporturi combinate de mărfuri între state membre (JO L 368, 17.12.1992, p. 38).

      (3)  Directiva 1999/37/CE a Consiliului din 29 aprilie 1999 privind documentele de înmatriculare pentru vehicule (JO L 138, 1.6.1999, p. 57).

      (4)  Directiva 1999/62/CE a Parlamentului European și a Consiliului din 17 iunie 1999 de aplicare a taxelor la vehiculele grele de marfă pentru utilizarea anumitor infrastructuri (JO L 187, 20.7.1999, p. 42).

      (5)  Directiva 2003/59/CE a Parlamentului European și a Consiliului din 15 iulie 2003 privind calificarea inițială și formarea periodică a conducătorilor auto ai anumitor vehicule rutiere destinate transportului de mărfuri sau de pasageri (JO L 226, 10.9.2003, p. 4).

      (6)  Directiva 2006/87/CE a Parlamentului European și a Consiliului din 12 decembrie 2006 de stabilire a cerințelor tehnice pentru navele de navigație interioară (JO L 389, 30.12.2006, p. 1).

      (7)  Directiva 2006/126/CE a Parlamentului European și a Consiliului din 20 decembrie 2006 privind permisele de conducere (JO L 403, 30.12.2006, p. 18).

      ANEXĂ
      PARTEA A

         TRANSPORT RUTIER

                  1.

                  La articolul 6 alineatul (3) din Directiva 92/106/CEE, în listă, după mențiunea referitoare la Franța se introduce următorul text:

                              „—

                              Croația:
                              godišnja naknada za uporabu javnih cesta koja se plaća pri registraciji motornih i priključnih vozila;”.

                  2.

                  Directiva 1999/37/CE se modifică după cum urmează:

                              (a)

                              anexa I se modifică după cum urmează:

                                          (i)

                                          la punctul II.4 a doua liniuță, în listă, după mențiunea referitoare la Franța se introduce următorul text:

                                                      „HR

                                                      :

                                                      Croația”;

                                          (ii)

                                          la punctul III.1 A litera (b), în listă, după mențiunea referitoare la Franța se introduce următorul text:

                                                      „HR

                                                      Croația”.

                              (b)

                              anexa II se modifică după cum urmează:

                                          (i)

                                          la punctul II.4 a doua liniuță, în listă, după mențiunea referitoare la Franța se introduce următorul text:

                                                      „HR

                                                      :

                                                      Croația”;

                                          (ii)

                                          la punctul III.1 A litera (b), în listă, după mențiunea referitoare la Franța se introduce următorul text:

                                                      „HR

                                                      Croația”.

                  3.

                  La articolul 3 alineatul (1) din Directiva 1999/62/CE, în listă, după mențiunea referitoare la Franța se introduce următorul text:

                              „—

                                 Croația:
                              godišnja naknada za uporabu javnih cesta koja se plaća pri registraciji motornih i priključnih vozila;”.

                  4.

                  Punctul 2 din anexa II la Directiva 2003/59/CE se modifică după cum urmează:

                              (a)

                              la litera (c), după cuvintele „fața 1 conține”, în listă, după mențiunea referitoare la Franța se introduce următorul text:

                                          „HR

                                          :

                                          Croația”;

                              (b)

                              la litera (e), după cuvintele „fața 1 conține”, în listă, după mențiunea „cárta cáilíochta tiomána” se introduce următorul text:
                              „kvalifikacijska kartica vozača”;

                              (c)

                              la litera (b), după cuvintele „fața 2 conține”, al doilea paragraf se înlocuiește cu următorul text:
                              „În cazul în care un stat membru dorește să formuleze mențiunile respective într-o altă limbă națională decât una dintre următoarele limbi: bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, poloneză, portugheză, română, slovacă, slovenă, spaniolă și suedeză, elaborează o versiune bilingvă a cardului, utilizând una dintre limbile menționate anterior, fără a aduce atingere celorlalte dispoziții din prezenta anexă.”

                  5.

                  Punctul 3 din anexa I la Directiva 2006/126/CE se modifică după cum urmează

                              (a)

                              la litera (c), după cuvintele „Pagina 1 conține:”, după mențiunea referitoare la Franța se introduce următorul text:

                                          „HR

                                          :

                                          Croația”;

                              (b)

                              la litera (e), după cuvintele „Pagina 1 conține:”, după mențiunea „Ceadúas Tiomána” se introduce următorul text:
                              „Vozačka dozvola”;

                              (c)

                              la litera (b), după cuvintele „Pagina 2 conține:”, al doilea paragraf se înlocuiește cu textul următor:
                              „În cazul în care un stat membru dorește să facă inscripționarea într-o limbă națională alta decât următoarele limbi: bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, malteză, maghiară, olandeză, poloneză, portugheză, română, slovacă, slovenă, spaniolă și suedeză, elaborează o versiune bilingvă a cardului, utilizând una dintre limbile menționate anterior, fără a aduce atingere celorlalte dispoziții din prezenta anexă;”

            PARTEA B

         TRANSPORTUL PE CĂI NAVIGABILE INTERIOARE

                  1.

                  În anexa I la Directiva 91/672/CEE, la rubrica „GRUPA B” se adaugă următorul text:
                  „Republica Croația

                              —

                              Svjedodžba o stručnoj osposobljenosti/Befähigungszeugnis
                              Zapovjednik – vrsta A/Schiffsführer – Klasse A
                              (Brevet de calificare profesională – conducător de navă, categoria A)

                              —

                              Svjedodžba o stručnoj osposobljenosti/Befähigungszeugnis
                              Zapovjednik – vrsta B/Schiffsführer – Klasse B
                              (Brevet de calificare profesională – conducător de navă, categoria B)
                              (în conformitate cu Ordonanța privind titlurile și calificările profesionale ale navigatorilor, Monitorul Oficial nr. 73/09)”.

                  2.

                  Directiva 2006/87/CE se modifică după cum urmează:

                              (a)

                              anexa I se modifică după cum urmează:

                                          (i)

                                          la capitolul 2, zona 3, după rubrica pentru Republica Franceză se introduce următorul text:
                                          „Republica Croația

                                          Dunărea: de la kilometrul 1 295 + 500 la kilometrul 1 433
                                          Râul Drava de la kilometrul 0 la kilometrul 198 + 600
                                          Râul Sava: de la kilometrul 211 la kilometrul 594
                                          Râul Kupa: de la kilometrul 0 la kilometrul 5 + 900
                                          Râul Una: de la kilometrul 0 la kilometrul 15”;

                                          (ii)

                                          la capitolul 3, zona 4, după mențiunea pentru Republica Franceză, se introduce următorul text:
                                          „Republica Croația

                                          Toate celelalte căi navigabile care nu au fost incluse în zona 3”;

                              (b)

                              în partea IV a apendicelui VI la anexa II, în lista de la secțiunea 1 punctul 1, după mențiunea pentru Irlanda se introduce următorul text:
                              „25 pentru Croația”;

                              (c)

                              anexa IX se modifică după cum urmează:

                                          (i)

                                          la articolul 7 alineatul (2) din partea I, în listă, după mențiunea pentru Irlanda se introduce următorul text:
                                          „25= Croația”;

                                          (ii)

                                          la articolul 1.06 alineatul (2) din partea II, în listă, după rubrica pentru Irlanda se introduce următorul text:
                                          „25= Croația”;

                                          (iii)

                                          partea V se modifică după cum urmează:

                                                      —

                                                      tabelul de la punctul 1 se înlocuiește cu următorul tabel:

                                                                     „Țară

                                                                     Denumire

                                                                     Adresă

                                                                     Număr de telefon

                                                                     Adresă de e-mail

                                                                     Belgia

                                                                     Bulgaria

                                                                     Danemarca

                                                                     Germania

                                                                     Estonia

                                                                     Finlanda

                                                                     Franța

                                                                     Grecia

                                                                     Italia

                                                                     Irlanda

                                                                     Croația

                                                                     Letonia

                                                                     Lituania

                                                                     Luxemburg

                                                                     Malta

                                                                     Țările de Jos

                                                                     Austria

                                                                     Polonia

                                                                     Portugalia

                                                                     România

                                                                     Suedia

                                                                     Elveția

                                                                     Spania

                                                                     Slovacia

                                                                     Slovenia

                                                                     Republica Cehă

                                                                     Ungaria

                                                                     Regatul Unit

                                                                     Cipru

                                                                     În cazurile în care nu este menționată nicio autoritate competentă, țara în cauză nu a specificat niciuna.”

                                                      —

                                                      la punctul 4, după mențiunea pentru Irlanda se introduce următorul text:

                                                         „Croația

                                                                     Nr. crt.

                                                                     Denumire

                                                                     Adresă

                                                                     Număr de telefon

                                                                     Adresă de e-mail

                                                                     Dacă nu se menționează nicio firmă autorizată, nu s-a acordat nicio autorizare pentru firme din această țară.”


title: Directiva 2011/15/UE a Comisiei din 23 februarie 2011 de modificare a Directivei 2002/59/CE a Parlamentului European și a Consiliului de instituire a unui sistem comunitar de monitorizare și informare privind traficul navelor maritime  Text cu relevanță pentru SEE

text:
               24.2.2011

               RO

               Jurnalul Oficial al Uniunii Europene

               L 49/33

         DIRECTIVA 2011/15/UE A COMISIEI
   din 23 februarie 2011
   de modificare a Directivei 2002/59/CE a Parlamentului European și a Consiliului de instituire a unui sistem comunitar de monitorizare și informare privind traficul navelor maritime
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/59/CE a Parlamentului European și a Consiliului din 27 iunie 2002 de instituire a unui sistem comunitar de monitorizare și informare privind traficul navelor maritime și de abrogare a Directivei 93/75/CEE a Consiliului (1), în special articolul 27,
   întrucât:

               (1)

               Rezoluția MSC.150(77) a Organizației Maritime Internaționale (OMI) a fost revocată și înlocuită cu Rezoluția MSC.286(86), cu efect de la 1 iulie 2009. Prin urmare, și articolul 12 din Directiva 2002/59/CE, care face trimitere la rezoluția revocată a OMI, trebuie să fie actualizat în consecință.

               (2)

               Cerințele privind dotarea cu echipament referitoare la sistemele de identificare automată (AIS) și la înregistratoarele de date privind voiajul (VDR) trebuie actualizate în conformitate cu modificările aduse Convenției internaționale pentru ocrotirea vieții omenești pe mare (SOLAS) și trebuie să țină seama de dezvoltarea sistemelor VDR simplificate, aprobate de OMI. Domeniul de aplicare al exceptărilor de la cerințele privind dotarea cu echipament în ceea ce privește navele de mici dimensiuni pentru transportul de pasageri pe distanțe scurte trebuie, de asemenea, precizat și adaptat la acest tip de călătorii.

               (3)

               Trebuie explicitate competențele statelor membre privind intervențiile în cazul incidentelor petrecute pe mare. În special, trebuie menționat în mod clar că statele membre pot transmite instrucțiuni societăților de asistență, salvare și remorcare, pentru a evita un risc grav și iminent care le amenință litoralul sau interesele conexe, siguranța altor nave, precum și cea a echipajelor și a pasagerilor sau a persoanelor de pe țărm sau pentru a proteja mediul marin.

               (4)

               Măsurile prevăzute de prezenta directivă sunt conforme cu avizul Comitetului pentru siguranța maritimă și prevenirea poluării de către nave,

         ADOPTĂ PREZENTA DIRECTIVĂ:
   Articolul 1
   Modificarea Directivei 2002/59/CE
   Directiva 2002/59/CE se modifică după cum urmează:

               1.

               La articolul 12 alineatul (1), litera (b) se înlocuiește cu următorul text:

                           „(b)

                           pentru substanțele menționate în anexa I la convenția MARPOL, fișa cu date de securitate în care sunt prezentate caracteristicile fizico-chimice ale produselor, inclusiv, unde este cazul, vâscozitatea acestora, exprimată în cSt la 50 °C, și densitatea acestora la 15 °C, precum și alte date incluse în fișa cu date de securitate, în conformitate cu Rezoluția MSC.286(86) a OMI;”.

               2.

               Anexa II se înlocuiește cu textul din anexa I la prezenta directivă.

               3.

               Anexa IV se înlocuiește cu anexa textul din II la prezenta directivă.

         Articolul 2
   Transpunerea
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive în termen de cel mult 12 luni de la intrarea în vigoare a acesteia, fără a aduce atingere datei de transpunere prevăzute la articolul 2 alineatul (1) din Directiva 2009/17/CE a Parlamentului European și a Consiliului (2) în ceea ce privește navele de pescuit. Statele membre comunică de îndată Comisiei textele acestor acte. Atunci când statele membre adoptă aceste acte, ele trebuie să conțină o trimitere la prezenta directivă sau să fie însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre transmit Comisiei textul principalelor dispoziții de drept intern pe care le adoptă în domeniul vizat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 23 februarie 2011.

            Pentru Comisie

            Președintele

         José Manuel BARROSO

      (1)  JO L 208, 5.8.2002, p. 10.

      (2)  JO L 131, 28.5.2009, p. 101.

      ANEXA I

            „ANEXA II

               Cerințe aplicabile echipamentelor de bord

            I.   NAVELE DE PESCUIT
            Navele de pescuit cu o lungime totală de peste 15 metri trebuie să fie echipate cu un sistem de identificare automată (AIS), astfel cum se prevede la articolul 6a, în conformitate cu următorul orar:

                        —

                        navele de pescuit cu o lungime totală de 24 de metri sau mai mare, dar mai mică de 45 de metri: până la 31 mai 2012;

                        —

                        navele de pescuit cu o lungime totală de 18 metri sau mai mare, dar mai mică de 24 de metri: până la 31 mai 2013;

                        —

                        navele de pescuit cu o lungime totală mai mare de 15 de metri, dar mai mică de 18 metri: până la 31 mai 2014;

                        —

                        navele de pescuit noi cu o lungime totală mai mare de 15 metri sunt supuse cerinței privind dotarea cu echipament prevăzută la articolul 6a până la 30 noiembrie 2010.

                  II.   NAVE CARE EFECTUEAZĂ CURSE INTERNAȚIONALE
            Navele de pasageri, indiferent de dimensiuni, și toate navele, altele decât navele de pasageri, cu un tonaj brut de 300 și mai mare, care efectuează voiaje internaționale și care intră într-un port al unui stat membru trebuie să fie echipate cu un sistem de identificare automată (AIS), în conformitate cu standardele tehnice și de performanță prevăzute la capitolul V din SOLAS. Navele de pasageri, indiferent de dimensiuni, și toate navele, altele decât navele de pasageri, cu un tonaj brut de 3 000 și mai mare, care efectuează voiaje internaționale și care intră într-un port al unui stat membru trebuie să fie echipate cu un înregistrator de date privind voiajul (VDR), în conformitate cu standardele tehnice și de performanță prevăzute la capitolul V din SOLAS. În cazul cargourilor construite înainte de 1 iulie 2002, sistemul VDR poate fi unul simplificat (S-VDR) care să respecte standardele tehnice și de performanță elaborate în conformitate cu capitolul V din SOLAS.
            III.   NAVE CARE NU EFECTUEAZĂ VOIAJE INTERNAȚIONALE
            1.   Sisteme de identificare automată (AIS)

            Navele de pasageri, indiferent de dimensiuni, și toate navele, altele decât navele de pasageri, cu un tonaj brut de 300 și mai mare, care nu efectuează voiaje internaționale trebuie să fie echipate cu un sistem de identificare automată (AIS) conform cu standardele tehnice și de performanță prevăzute la capitolul V din SOLAS.
            2.   Sisteme înregistratoare de date privind voiajul (VDR)

                        (a)

                        Navele de pasageri, indiferent de dimensiuni, și toate navele, altele decât navele de pasageri, cu un tonaj brut de 3 000 și mai mare, construite la data de 1 iulie 2002 sau ulterior și care nu efectuează voiaje internaționale trebuie să fie echipate cu un înregistrator de date privind voiajul (VDR) conform cu standardele tehnice și de performanță prevăzute la capitolul V din SOLAS.

                        (b)

                        Cargourile cu un tonaj brut 3 000 și mai mare, construite înainte de 1 iulie 2002, care nu efectuează voiaje internaționale, trebuie să fie echipate cu un înregistrator de date privind voiajul (VDR) sau cu un înregistrator simplificat de date privind voiajul (S-VDR) conform cu standardele tehnice și de performanță elaborate în conformitate cu capitolul V din SOLAS.

                  IV.   EXCEPTĂRI
            1.   Exceptări de la cerința de dotare la bord cu echipamente AIS

                        (a)

                        Statele membre pot excepta de la aplicarea cerinței privind AIS prevăzută în prezenta anexă navele de pasageri cu lungimea mai mică de 15 metri sau cu un tonaj brut mai mic de 300, care nu efectuează voiaje internaționale.

                        (b)

                        Statele membre pot scuti de la aplicarea cerințelor de dotare cu echipamente privind AIS prevăzute în prezenta anexă navele de pasageri cu un tonaj brut de 300 și mai mare, dar mai mic de 500, care navighează exclusiv în apele interne ale unui stat membru și pe rute externe utilizate de obicei de alte nave dotate cu echipamente AIS.

                  2.   Exceptări de la cerința de dotare la bord cu echipamente VDR sau S-VDR

            Statele membre pot acorda exceptări de la cerința de dotare la bord cu un sistem VDR sau S-VDR, după cum urmează:

                        (a)

                        Navele de pasageri pot fi exceptate de la cerințele de dotare cu un sistem VDR numai pentru voiaje în zonele maritime neincluse la categoria A, după cum se menționează la articolul 4 din Directiva 2009/45/CE a Parlamentului European și a Consiliului (1).

                        (b)

                        Navele, altele decât navele de pasageri cu punte ruliu, construite înainte de 1 iulie 2002, pot fi exceptate de la cerința privind dotarea cu un sistem VDR în cazul în care se poate demonstra că realizarea unei interfețe între un sistem VDR și echipamentul existent pe navă este nerezonabilă și impracticabilă.

                        (c)

                        Cargourile construite înainte de 1 iulie 2002, indiferent dacă efectuează sau nu voiaje internaționale, pot fi exceptate de la cerința privind echiparea cu un sistem VDR dacă aceste nave urmează să fie scoase definitiv din uz în termen de doi ani de la data implementării menționată la capitolul V din SOLAS.

         (1)  JO L 163, 25.6.2009, p. 1.”

      ANEXA II

            „ANEXA IV

               Măsuri pe care statele membre le pot lua în caz de risc pentru siguranța maritimă și protecția mediului

            [în conformitate cu articolul 19 alineatul (1)]
            Dacă în urma unui incident sau a unei situații de genul celei descrise la articolul 17 care afectează o navă, autoritatea competentă a statului membru în cauză consideră, în temeiul dreptului internațional, că este necesar să evite, să atenueze sau să elimine un risc grav și iminent care îi amenință litoralul sau interesele conexe, siguranța altor nave, precum și pe cea a echipajelor și pasagerilor sau a persoanelor de pe țărm sau să protejeze mediul marin, autoritatea respectivă poate, în special:

                        (a)

                        să restricționeze mișcările navei sau să îi impună un itinerar stabilit. Această cerință nu afectează responsabilitatea comandantului în ce privește manevrarea navei sale în condiții de siguranță;

                        (b)

                        să transmită un avertisment oficial comandantului navei, cerându-i să pună capăt riscului pentru mediu sau siguranța maritimă;

                        (c)

                        să trimită o echipă de evaluare la bordul navei pentru a evalua gradul de risc, a-l ajuta pe căpitan să remedieze situația și a transmite în permanență stației de coastă competente informații despre situația respectivă;

                        (d)

                        să dea căpitanului instrucțiuni de adăpostire într-un loc de refugiu în cazul unui pericol iminent sau să impună pilotajul sau remorcarea navei.

                  În cazul unei nave care este remorcată în cadrul unui acord de remorcare sau de salvare, măsurile luate de autoritatea competentă a unui stat membru în temeiul prevederilor de la literele (a) și (d) pot să se adreseze, de asemenea, societăților de asistență, salvare și remorcare implicate.”


title: Directiva 2001/92/CE a Comisiei din 30 octombrie 2001 de adaptare la progresul tehnic a Directivei 92/22/CEE a Consiliului privind geamurile securizate și materialele pentru geamurile autovehiculelor și ale remorcilor acestora, precum și a Directivei 70/156/CEE a Consiliului privind omologarea autovehiculelor și a remorcilor acestora (Text cu relevanță pentru SEE)

text:
               07/Volumul 8

               RO

               Jurnalul Ofícial al Uniunii Europene

               132

         32001L0092

               L 291/24

               JURNALUL OFÍCIAL AL UNIUNII EUROPENE

         DIRECTIVA 2001/92/CE A COMISIEI
   din 30 octombrie 2001
   de adaptare la progresul tehnic a Directivei 92/22/CEE a Consiliului privind geamurile securizate și materialele pentru geamurile autovehiculelor și ale remorcilor acestora, precum și a Directivei 70/156/CEE a Consiliului privind omologarea autovehiculelor și a remorcilor acestora
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea autovehiculelor și a remorcilor acestora (1), modificată ultima dată de Directiva 2000/40/CE a Parlamentului European și a Consiliului (2), în special articolul 13 alineatul (2),
   întrucât:

               (1)

               Directiva 92/22/CEE a Consiliului din 31 martie 1992 privind geamurile securizate și materialele pentru geamurile autovehiculelor și ale remorcilor acestora (3), modificată de Actul de aderare a Austriei, a Finlandei și a Suediei, este una din directivele individuale de omologare CE care a fost instituită prin Directiva 70/156/CEE. Prin urmare, prevederile Directivei 70/156/CEE privind sistemele, componentele și entitățile tehnice se aplică Directivei 92/22/CEE.

               (2)

               În vederea uniformizării omologării comunitare, este necesar să se introducă fișa de informații prevăzută în Directiva 70/156/CEE și să se modifice fișa de omologare bazată pe anexa VI din această directivă.

               (3)

               În plus, procedurile de omologare trebuie să fie simplificate pentru a se menține alternativa, prevăzută la articolul 9 alineatul (2) din Directiva 70/156/CEE, între anumite directive individuale și regulamentele corespunzătoare ale Comisiei economice pentru Europa a Organizației Națiunilor Unite (CEE-ONU). Inițial, este necesar să se înlocuiască cerințele tehnice din Directiva 92/22/CEE cu cele din Regulamentul CEE-ONU nr. 43.

               (4)

               Directivele 92/22/CEE și 70/156/CEE trebuie modificate în consecință.

               (5)

               Măsurile prevăzute în prezenta directivă sunt în conformitate cu avizul comitetului de adaptare la progresul tehnic instituit prin Directiva 70/156/CEE,

         ADOPTĂ PREZENTA DIRECTIVĂ:
   Articolul 1
   Directiva 92/22/CEE se modifică după cum urmează:

               1.

               Articolul 1 alineatul (1) se înlocuiește cu următorul text:
               „(1)   Fiecare stat membru efectuează omologarea CE a oricărui geam securizat și a oricărui material pentru geamurile autovehiculelor și ale remorcilor acestora, în cazul în care se conformează normelor de construcție și de testare prevăzute în anexe.”

               2.

               La articolul 2, primul paragraf se înlocuiește cu următorul text:
               „Orice cerere de omologare CE este prezentată de fabricant sau de mandatarul acestuia unui stat membru. Statele membre acordă fabricantului sau mandatarului acestuia o marcă de omologare CE conform modelului stabilit în anexa II A, pentru fiecare geam securizat și fiecare material pentru geamurile autovehiculelor și ale remorcilor acestora, pe care le omologhează în temeiul articolului 1.”

               3.

               La articolul 4 se adaugă paragraful al doilea după cum urmează:
               „Autoritățile competente ale statelor membre se informează reciproc, în conformitate cu procedura prevăzută la articolul 4 alineatul (6) din Directiva 70/156/CEE, în legătură cu fiecare omologare acordată, refuzată sau retrasă prin aplicarea prezentei directive.”

               4.

               Articolul 8 se înlocuiește cu următorul text:
               „Articolul 8
               În sensul prezentei directive, prin vehicul se înțelege orice autovehicul destinat să circule pe drumuri, cu sau fără caroserie, având cel puțin patru roți și o viteză maximă din construcție mai mare de 25 km/h, precum și remorcile, cu excepția vehiculelor care se deplasează pe șine, a tractoarelor agricole și forestiere și a oricărui utilaj mobil.”

               (5)

               Anexele se modifică după cum urmează:

                           (a)

                           lista anexelor, precum și anexele I și II se înlocuiesc cu anexa la prezenta directivă;

                           (b)

                           apendicele anexei III se elimină.

         Articolul 2
   (1)   Începând de la 1 iulie 2002, statele membre nu pot, din motive referitoare la geamurile securizate și la materialele pentru geamurile autovehiculelor și ale remorcilor acestora:

               —

               să refuze omologarea CE sau la nivel național a unui tip de vehicul sau omologarea geamurilor securizate și a materialelor pentru geamurile autovehiculelor și ale remorcilor acestora sau

               —

               să interzică înmatricularea, vânzarea sau punerea în circulație a vehiculelor, cât și vânzarea sau exploatarea geamurilor securizate și a materialelor pentru geamurile autovehiculelor și ale vehiculelor acestora,

         cu condiția ca geamurile securizate sau materialele pentru geamurile autovehiculelor și ale remorcilor acestora să respecte dispozițiile Directivei 92/22/CEE modificată de prezenta directivă.
   (2)   Începând de la 1 octombrie 2002, statele membre:

               —

               nu mai acordă omologarea CE și

               —

               pot refuza omologarea la nivel național

         pentru orice tip de vehicul, din motive privind orice tip de geam securizat sau de material pentru geamurile autovehiculelor și ale remorcilor acestora, dacă dispozițiile Directivei 92/22/CEE, modificată de prezenta directivă, nu sunt respectate.
   (3)   Începând de la 1 iulie 2003, se aplică, în înțelesul articolului 7 alineatul (2) din Directiva 70/156/CEE, cerințele Directivei 92/22/CEE privind geamurile securizate în calitate de componente, astfel cum este modificată prin prezenta directivă.
   (4)   Prin derogare de la alineatul (3), statele membre pot, în ceea ce privește piesele separate, să continue acordarea omologării CE și autorizarea vânzării și a exploatării geamurilor securizate sau a materialelor pentru geamurile autovehiculelor și ale remorcilor acestora în conformitate cu dispozițiile Directivei 92/22/CEE, în termenii de redactare anteriori intrării în vigoare a prezentei directive, cu condiția ca aceste geamuri securizate sau aceste materiale pentru geamurile autovehiculelor și ale remorcilor acestora:

               —

               să fie destinate vehiculelor aflate deja în circulație și

               —

               să respecte dispozițiile directivei care erau aplicabile la momentul primei înmatriculări a autovehiculului.

         Articolul 3
   La anexa I la Directiva 70/156/CEE se inserează următorul punctul 9.5.1.5:

                  „9.5.1.5.

                  Echipamentul(ele) suplimentar(e) de la parbriz și amplasarea lor și descrierea succintă a eventualelor componente electrice/electronice”.

   Articolul 4
   (1)   Statele membre adoptă actele cu putere de lege și actele administrative necesare pentru a se conforma prezentei directive până cel târziu la 30 iunie 2002. Statele membre informează imediat Comisia cu privire la aceasta.
   Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Prezenta directivă intră în vigoare în a douăzecea zi după publicarea în Jurnalul Oficial al Comunităților Europene.

   Articolul 6
   Prezenta directivă se adresează statelor membre.

      Adoptată la Bruxelles, 30 octombrie 2001.

            Pentru Comisie

         Erkki LIIKANEN

            Membru al Comisiei

      (1)  JO L 42, 23.2.1970, p. 1.

      (2)  JO L 203, 10.8.2000, p. 9.

      (3)  JO L 129, 14.5.1992, p. 11.

      ANEXĂ

         „LISTA ANEXELOR
         ANEXA I:
         Apendice 1:
         Apendice 2:
         Apendice 3:
         Apendice 4:
         ANEXA II:
         ANEXA II A:
         Apendice 1:
         ANEXA II B:
         ANEXA III:

            ANEXA 1
            Dispoziții administrative referitoare la omologarea CE
            1.   CERERE DE OMOLOGARE CE A UNUI TIP DE COMPONENTĂ

                        1.1.

                        Toate cererile de omologare a unui tip de geam, conforme cu articolul 3 alineatul (4) din Directiva 70/156/CEE, sunt depuse de către producătorul de geamuri securizate.

                        1.2.

                        Modelul de fișă de informații este reprodus în apendicele 1 la prezenta anexă.

                        1.3.

                        Serviciului tehnic responsabil de desfășurarea testelor pentru omologare i se pun la dispoziție:

                                    1.3.1.

                                    un număr suficient de epruvete sau de eșantioane de geamuri finite din modelele analizate, număr stabilit, dacă este necesar, cu serviciul tehnic însărcinat cu efectuarea testelor.

                  2.   CERERE DE OMOLOGARE CE A UNUI TIP DE VEHICUL

                        2.1.

                        Toate cererile de omologare a unui tip de vehicul cu privire la geamurile sale securizate conforme cu articolul 3 alineatul (4) din Directiva 70/156/CEE sunt depuse de către producătorul vehiculului.

                        2.2.

                        Modelul de fișă de informații este reprodus în apendicele 3 la prezenta anexă.

                        2.3.

                        Serviciului tehnic responsabil de desfășurarea testelor pentru omologare i se pun la dispoziție:

                                    2.3.1.

                                    un vehicul reprezentativ pentru tip, stabilit, dacă este necesar, cu serviciul tehnic însărcinat cu efectuarea testelor.

                  3.   ACORDAREA OMOLOGĂRII CE PENTRU UN TIP DE GEAM SECURIZAT SAU PENTRU UN TIP DE VEHICUL

                        3.1.

                        De îndată ce sunt îndeplinite condițiile relevante, este acordată omologarea CE prevăzută la articolul 4 alineatul (3) și, dacă este cazul, la articolul 4 alineatul (4), din Directiva 70/156/CEE.

                        3.2.

                        Modelul de fișă de omologare și anexele acesteia sunt reproduse:

                                    —

                                    în apendicele 2 din prezenta anexă de aplicare a punctul 1.1;

                                    —

                                    în apendicele 4 din prezenta anexă de aplicare a punctul 2.1.

                        3.3.

                        În conformitate cu anexa VII la Directiva 70/156/CEE se atribuie un număr de omologare fiecărui tip de geam sau de vehicul. Un stat membru nu poate atribui același număr unui alt tip de geam sau de vehicul.

                  4.   MODIFICĂRI DE TIP ȘI MODIFICĂRI DE OMOLOGĂRI

                        4.1.

                        Dacă se efectuează modificări de tip la un tip omologat în conformitate cu prezenta directivă, se aplică dispozițiile articolului 5 din Directiva 70/156/CEE.

                  5.   CONFORMITATEA PRODUCȚIEI

                        5.1.

                        Măsurile pentru asigurarea conformității producției sunt adoptate în conformitate cu dispozițiile stabilite prin articolul 10 din Directiva 70/156/CEE.

                  Apendicele 1

               Apendice 2
               Fișe de omologare CE
               MODEL
               [format maxim: A4 (210 × 297 mm)]

               Apendice 3

               Apendice 4
               MODEL
               [format maxim: A4 (210 × 297 mm)]

            ANEXA II
            DOMENIU DE APLICARE ȘI DEFINIȚII
            1.   Domeniu de aplicare
            Prezenta directivă se aplică geamurilor securizate și materialelor pentru geamuri destinate instalării ca parbrize sau ca pereți despărțitori pe autovehicule și remorcile lor, precum și în cazul instalării acestora, cu excepția sticlei pentru dispozitivele de iluminare și semnalizare și pentru tabloul de bord, geamurilor speciale de protecție contra agresiunilor, parbrizelor călite uniform și a parbrizelor destinate echipării autovehiculelor utilizate în medii extreme și având o viteză maximă de 40 km/h.
            2.   Definiție
            Aceste elemente sunt cele enumerate la articolul 2 din Regulamentul nr. 43 al Comisiei Economice pentru Europa a Organizației Națiunilor Unite, în ultima versiunea adoptată de Comunitatea Europeană.

            ANEXA II A
            MARCAJE DE OMOLOGARE CE

                        1.

                        Toate geamurile securizate, inclusiv eșantioanele și epruvetele prezentate spre omologare poartă marca fabricii sau cea comercială a producătorului. Această marcă trebuie să fie clar lizibilă, indelebilă și vizibilă.

                        2.

                        În plus față de elementele enumerate la punctul 3.3 din anexa I, simbolurile suplimentare sunt aplicate în conformitate cu cele prevăzute de Regulamentul nr. 43 al Comisiei Economice pentru Europa a Organizației Națiunilor Unite, în ultima versiunea adoptată de Comunitatea Europeană.

            ANEXA II B
            SPECIFICAȚII GENERALE ȘI PARTICULARE, TESTE ȘI CERINȚE TEHNICE
            Cu excepția dispozițiilor privind parbrizele călite (care nu intră sub incidența prezentei directive), dispozițiile cu privire la specificațiile generale și particulare, testele și condițiile tehnice sunt stabilite de Regulamentul nr. 43 al Comisiei Economice pentru Europa a Organizației Națiunilor Unite, în ultima versiunea adoptată de Comunitatea Europeană.

         ”


title: Directiva 2010/23/UE a Consiliului din 16 martie 2010 de modificare a Directivei 2006/112/CE privind sistemul comun al taxei pe valoarea adăugată, cu privire la aplicarea opțională și temporară a mecanismului de taxare inversă pentru prestarea anumitor servicii care prezintă risc de fraudă

text:
               20.3.2010

               RO

               Jurnalul Oficial al Uniunii Europene

               L 72/1

         DIRECTIVA 2010/23/UE A CONSILIULUI
   din 16 martie 2010
   de modificare a Directivei 2006/112/CE privind sistemul comun al taxei pe valoarea adăugată, cu privire la aplicarea opțională și temporară a mecanismului de taxare inversă pentru prestarea anumitor servicii care prezintă risc de fraudă
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 113,
   având în vedere propunerea Comisiei Europene,
   având în vedere avizul Parlamentului European (1),
   având în vedere avizul Comitetului Economic și Social European (2),
   hotărând în conformitate cu o procedură legislativă specială,
   întrucât:

               (1)

               Directiva 2006/112/CE a Consiliului (3) specifică faptul că taxa pe valoarea adăugată (TVA) este datorată de orice persoană impozabilă care realizează livrări de bunuri sau prestări de servicii taxabile. Totuși, în cazul tranzacțiilor transfrontaliere și pentru anumite sectoare naționale cu grad ridicat de risc, precum construcțiile sau deșeurile, se prevede transferul obligației de plată a TVA către beneficiarul livrării sau al prestării.

               (2)

               Având în vedere gravitatea fraudei în domeniul TVA, statelor membre ar trebui să li se permită să aplice, cu caracter temporar, un mecanism prin care obligația de a plăti TVA îi revine persoanei căreia i se transferă certificatele de emisii de gaze cu efect de seră, astfel cum sunt definite la articolul 3 din Directiva 2003/87/CE (4), și alte unități care pot fi utilizate în conformitate cu aceeași directivă.

               (3)

               Introducerea unui asemenea mecanism care vizează aceste servicii care, conform experienței recente, sunt deosebit de expuse la riscul de fraudă, spre deosebire de aplicarea sa generală, nu ar trebui să aibă un impact negativ asupra principiilor fundamentale ale sistemului TVA, precum plata fracționată.

               (4)

               Statele membre ar trebui să realizeze un raport de evaluare privind aplicarea mecanismului pentru a permite o evaluare a eficienței acestuia.

               (5)

               Pentru a evalua efectele aplicării mecanismului asupra activităților frauduloase în mod transparent, rapoartele de evaluare ale statelor membre ar trebui să se bazeze pe criterii prestabilite, definite de statele membre. O astfel de evaluare ar trebui să stabilească în mod clar nivelul fraudei înainte și după aplicarea mecanismului și orice modificare asociată a tendințelor activităților frauduloase, inclusiv prestările altor servicii. Raportul ar trebui să evalueze, de asemenea, costurile de conformare pentru persoanele impozabile.

               (6)

               Fiecare stat membru care a depistat o modificare a tendințelor activităților frauduloase pe teritoriul său în ceea ce privește serviciile care intră sub incidența prezentei directive ar trebui să elaboreze un raport în acest sens.

               (7)

               Pentru a le oferi tuturor statelor membre posibilitatea de a aplica un astfel de mecanism, este necesară o modificare specifică a Directivei 2006/112/CE.

               (8)

               Deoarece obiectivul prezentei directive, respectiv combaterea fraudei în domeniul TVA printr-o măsură temporară care derogă de la regulile existente ale Uniunii, nu poate fi realizat în mod satisfăcător de statele membre și, prin urmare, poate fi mai bine realizat la nivelul Uniunii, Uniunea poate adopta măsuri în conformitate cu principiul subsidiarității prevăzut la articolul 5 din Tratatul privind Uniunea Europeană. În conformitate cu principiul proporționalității prevăzut la articolul respectiv, prezenta directivă nu depășește ceea ce este necesar pentru a atinge acest obiectiv.

               (9)

               Directiva 2006/112/CE ar trebui, prin urmare, modificată în consecință,

         ADOPTĂ PREZENTA DIRECTIVĂ:
   Articolul 1
   În Directiva 2006/112/CE se introduce următorul articol:

      „Articolul 199a
      (1)   Statele membre pot prevedea până la 30 iunie 2015 și pentru o perioadă minimă de doi ani ca persoana obligată la plata TVA să fie persoana impozabilă beneficiară a următoarelor operațiuni:

                  (a)

                  transferul de certificate de emisii de gaze cu efect de seră, astfel cum sunt definite la articolul 3 din Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității (5), transferabile în conformitate cu articolul 12 din directivă;

                  (b)

                  transferul altor unități care pot fi utilizate de operatori în conformitate cu aceeași directivă.

            (2)   Statele membre informează Comisia cu privire la aplicarea mecanismului prevăzut la alineatul (1) cu ocazia introducerii unui astfel de mecanism și furnizează Comisiei următoarele informații:

                  (a)

                  o declarație privind domeniul de aplicare al măsurii de punere în practică a mecanismului și o descriere detaliată a măsurilor care o însoțesc, inclusiv orice obligații de raportare ale persoanelor impozabile și orice măsuri de control;

                  (b)

                  criteriile de evaluare, pentru a permite comparația între activitățile frauduloase în legătură cu serviciile menționate la alineatul (1) înainte și după aplicarea mecanismului, activitățile frauduloase în legătură cu alte servicii înainte și după aplicarea mecanismului și orice intensificare a altor tipuri de activități frauduloase înainte și după aplicarea mecanismului;

                  (c)

                  data intrării în vigoare și perioada acoperită de măsura de aplicare a mecanismului.

            (3)   Statele membre care aplică mecanismul prevăzut la alineatul (1) trimit un raport Comisiei, pe baza criteriilor de evaluare prevăzute la alineatul (2) litera (b), cel târziu la 30 iunie 2014. Raportul trebuie să indice în mod clar informațiile care trebuie tratate cu confidențialitate și informațiile care pot fi publicate.
      Raportul trebuie să conțină o evaluare detaliată a eficacității și a eficienței generale ale măsurii, în special în ce privește:

                  (a)

                  impactul activităților frauduloase în legătură cu prestarea de servicii care fac obiectul acestei măsuri;

                  (b)

                  posibilul transfer al activităților frauduloase către bunuri sau alte servicii;

                  (c)

                  costurile de conformare pentru persoanele impozabile, rezultate din aplicarea acestei măsuri.

            (4)   Fiecare stat membru care, începând cu data intrării în vigoare a prezentului articol, a depistat o modificare a tendințelor activităților frauduloase pe teritoriul său în ceea ce privește serviciile enumerate la alineatul (1) prezintă Comisiei un raport în acest sens cel târziu la 30 iunie 2014.

   Articolul 2
   Statele membre care aleg să aplice mecanismul prevăzut la articolul 199a alineatul (1) din Directiva 2006/112/CE informează Comisia cu privire la dispozițiile măsurii de aplicare a mecanismului la data de începere a aplicării sale.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Directiva se aplică până la 30 iunie 2015.
   Articolul 5
   Prezenta directivă se adresează statelor membre.
   Articolul 6
   Prezenta directivă se publică în Jurnalul Oficial al Uniunii Europene.

      Adoptată la Bruxelles, 16 martie 2010.

            Pentru Consiliu

            Președintele

         E. SALGADO

      (1)  Avizul din 10 februarie 2010 (nepublicat încă în Jurnalul Oficial).

      (2)  Avizul din 21 ianuarie 2010 (nepublicat încă în Jurnalul Oficial).

      (3)  JO L 347, 11.12.2006, p. 1.

      (4)  Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității (JO L 275, 25.10.2003, p. 32).

      (5)  JO L 275, 25.10.2003, p. 32.”


title: Directiva 2012/43/UE a Comisiei din 26 noiembrie 2012 de modificare a unor rubrici din anexa I la Directiva 98/8/CE a Parlamentului European și a Consiliului  Text cu relevanță pentru SEE

text:
               27.11.2012

               RO

               Jurnalul Oficial al Uniunii Europene

               L 327/34

         DIRECTIVA 2012/43/UE A COMISIEI
   din 26 noiembrie 2012
   de modificare a unor rubrici din anexa I la Directiva 98/8/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (1), în special articolul 11 alineatul (4) și articolul 16 alineatul (2),
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) prevede norme detaliate pentru evaluările substanțelor active existente. Articolul 15 alineatul (2) din regulament prevede efectuarea unor evaluări inter pares de către experți din statele membre înainte de luarea de către Comisie a deciziilor de includere în anexa I.

               (2)

               În temeiul articolului 10 alineatul (2) litera (i) din Directiva 98/8/CE, includerea unei substanțe active în anexa I trebuie, dacă este cazul, să fie subordonată unor cerințe privind atât gradul minim de puritate, cât și natura și conținutul maxim al anumitor impurități.

               (3)

               Prima includere în anexa I a fost decisă prin Directiva 2006/140/CE a Comisiei din 20 decembrie 2006 de modificare a Directivei 98/8/CE a Parlamentului European și a Consiliului pentru includerea fluorurii de sulfuril ca substanță activă în anexa I la directiva menționată (3). Directiva respectivă a definit rubricile din anexa I la Directiva 98/8/CE. Aceste rubrici includ „puritatea minimă a substanței active din produsul biocid introdus pe piață”.

               (4)

               În contextul evaluărilor inter pares prevăzute la articolul 15 alineatul (2) din Regulamentul (CE) nr. 1451/2007, experții din statele membre au elaborat o metodă de determinare a similitudinii compoziției chimice și a profilurilor de risc, denumită „echivalență tehnică”, ale substanțelor care se încadrează în aceeași definiție, însă sunt produse din surse sau prin procese de fabricație diferite. Pentru a stabili acest lucru, gradul de puritate este doar unul dintre factorii care poate fi decisiv. Mai mult, o puritate inferioară a unei substanțe active nu îi compromite în mod necesar profilul de risc.

               (5)

               Prin urmare, este necesar să se înlocuiască actuala trimitere la puritatea minimă din rubricile din anexa I la Directiva 98/8/CE cu o trimitere la gradul minim de puritate al substanței active utilizate pentru evaluarea realizată în conformitate cu articolul 11 din directivă și să se indice că, în produsul introdus pe piață, substanța activă poate avea o puritate diferită cu condiția să se demonstreze echivalența, din punct de vedere tehnic, cu substanța evaluată.

               (6)

               Primul rând din anexa I la Directiva 98/8/CE, introdus prin Directiva 2006/140/CE a Comisiei, conține, de asemenea, rubrica „Data-limită de punere în conformitate cu articolul 16 alineatul (3) [cu excepția produselor conținând mai mult de o substanță activă, pentru care data-limită de punere în conformitate cu articolul 16 alineatul (3) este cea stabilită în ultima decizie de includere privind substanțele sale active]”.

               (7)

               În conformitate cu articolul 4 alineatul (1) din Directiva 98/8/CE, un stat membru care primește o cerere de recunoaștere reciprocă a unei autorizări existente dispune de un termen de 120 de zile pentru a autoriza produsul prin recunoaștere reciprocă. Cu toate acestea, în cazul în care prima autorizare a unui produs este acordată cu mai puțin de 120 de zile înainte de termenul-limită prevăzut pentru acel produs pentru punerea în conformitate cu articolul 16 alineatul (3) din directivă, un stat membru care primește o cerere completă de recunoaștere reciprocă a autorizării respective nu poate respecta termenul-limită pentru punerea în conformitate cu articolul 16 alineatul (3) din directivă dacă utilizează perioada de 120 de zile prevăzută la articolul 4 alineatul (1) din directivă, chiar dacă cererea completă de recunoaștere reciprocă a fost depusă imediat după acordarea primei autorizări.

               (8)

               Prin urmare, pentru produsele pentru care prima autorizare este acordată cu mai puțin de 120 de zile înainte de termenul-limită stabilit inițial pentru punerea în conformitate cu articolul 16 alineatul (3) din Directiva 98/8/CE, este oportun să se prelungească termenul-limită pentru statele membre pentru punerea în conformitate cu articolul 16 alineatul (3) din directivă prin recunoașterea reciprocă a primei autorizări la 120 de zile de la depunerea cererii complete de recunoaștere reciprocă, cu condiția ca cererea completă de recunoaștere reciprocă să fi fost depusă în termen de 60 de zile de la acordarea primei autorizări.

               (9)

               Mai mult, în cazul în care un stat membru propune, în termenul-limită pentru punerea în conformitate cu articolul 16 alineatul (3) din Directiva 98/8/CE, să se acorde o derogare de la recunoașterea reciprocă a unei autorizări în conformitate cu articolul 4 alineatul (4) din directivă, punerea în conformitate a statului membru respectiv cu articolul 16 alineatul (3) din directivă în termenul-limită în cauză poate fi nerealizabilă și va depinde de data adoptării deciziei Comisiei în această privință în conformitate cu articolul 4 alineatul (4) al doilea paragraf din directivă. În consecință, în astfel de cazuri, termenul-limită trebuie suspendat până la o perioadă rezonabilă de la adoptarea deciziei Comisiei.

               (10)

               Prin urmare, pentru produsele pentru care unul sau mai multe state membre au propus să se acorde o derogare de la recunoașterea reciprocă în conformitate cu articolul 4 alineatul (4) din Directiva 98/8/CE, este oportun să se prelungească termenul-limită pentru statele membre pentru punerea în conformitate cu articolul 16 alineatul (3) din directivă prin recunoașterea reciprocă a primei autorizări la treizeci de zile de la data adoptării deciziei Comisiei.

               (11)

               Măsurile prevăzute de prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până cel târziu la 31 martie 2013. Statele membre comunică de îndată Comisiei textul acestor acte.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 26 noiembrie 2012.

            Pentru Comisie

            Președintele

         José Manuel BARROSO

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      (3)  JO L 414, 30.12.2006, p. 78.

      ANEXĂ
      În anexa I la Directiva 98/8/CE, primul rând, care conține titlurile tuturor rubricilor, se citește după cum urmează:

                     „Nr.

                     Denumirea comună

                     Denumirea IUPAC
                     Numere de identificare

                     Gradul minim de puritate al substanței active (1)

                     Data includerii

                     Data-limită de punere în conformitate cu articolul 16 alineatul (3), cu excepția cazului în care se aplică una dintre excepțiile menționate în nota de subsol la această rubrică (2)

                     Data expirării includerii

                     Tip de produs

                     Dispoziții specifice (3)

         (1)  Puritatea indicată în această coloană a fost gradul minim de puritate al substanței active utilizate pentru evaluarea realizată în conformitate cu articolul 11. Substanța activă din produsul introdus pe piață poate avea o puritate egală sau diferită dacă s-a demonstrat, din punct de vedere tehnic, echivalența acesteia cu substanța evaluată.

         (2)  Pentru produsele care conțin mai mult de o substanță activă care intră sub incidența articolului 16 alineatul (2), termenul-limită pentru punerea în conformitate cu articolul 16 alineatul (3) este cel al ultimeia dintre substanțele lor active care urmează să fie inclusă în prezenta anexă. Pentru produsele pentru care prima autorizare a fost acordată cu mai puțin de 120 de zile înainte de termenul-limită pentru punerea în conformitate cu articolul 16 alineatul (3) și a fost depusă o cerere completă de recunoaștere reciprocă în conformitate cu articolul 4 alineatul (1) în termen de 60 de zile de la acordarea primei autorizări, termenul-limită pentru punerea în conformitate cu articolul 16 alineatul (3) în legătură cu cererea respectivă se prelungește la 120 de zile de la data primirii cererii complete de recunoaștere reciprocă. Pentru produsele pentru care un stat membru a propus să se acorde o derogare de la recunoașterea reciprocă în conformitate cu articolul 4 alineatul (4), termenul-limită pentru punerea în conformitate cu articolul 16 alineatul (3) se prelungește la 30 de zile de la data adoptării deciziei Comisiei, adoptată în conformitate cu articolul 4 alineatul (4) al doilea paragraf.

         (3)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm”


title: Directiva 2002/68/CE a Consiliului din 19 iulie 2002 de modificare a Directivei 2002/57/CE privind comercializarea semințelor de plante oleaginoase și pentru fibre

text:
               03/Volumul 43

               RO

               Jurnalul Ofícial al Uniunii Europene

               245

         32002L0068

               L 195/32

               JURNALUL OFÍCIAL AL UNIUNII EUROPENE

         DIRECTIVA 2002/68/CE A CONSILIULUI
   din 19 iulie 2002
   de modificare a Directivei 2002/57/CE privind comercializarea semințelor de plante oleaginoase și pentru fibre
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social (2),
   întrucât:

               (1)

               Semințele din asociațiile varietale de plante oleaginoase și pentru fibre trebuie incluse în domeniul de aplicare al Directivei 2002/57/CE (3). De asemenea, trebuie definite condițiile pe care trebuie să le îndeplinească asociațiile varietale, în special culoarea etichetei oficiale necesare pentru ambalajele de semințe certificate de asociații varietale.

               (2)

               Având în vedere importanța lor tot mai mare în interiorul Comunității, trebuie să se includă în domeniul de aplicare al anumitor definiții din Directiva 2002/57/CE, pe lângă semințele de floarea soarelui, semințele din soiuri hibride de plante oleaginoase și pentru fibre.

               (3)

               Directiva 2002/57/CE trebuie modificată în consecință.

               (4)

               Având în vedere importanța tot mai mare a semințelor în cauză pe teritoriul Comunității, Comisia adoptă Decizia 95/232/CE (4) în scopul determinării condițiilor pe care trebuie să le îndeplinească semințele de hibrizi și de asociații varietale de rapiță și rapiță furajeră. Decizia în cauză a expirat la data de 30 iunie 2002. Prin urmare, se recomandă menținerea condițiilor comunitare de comercializare a acestor semințe, în așteptarea punerii în aplicare a noilor dispoziții,

         ADOPTĂ PREZENTA DIRECTIVĂ:
   Articolul 1
   Directiva 2002/57/CE se modifică după cum urmează:

               1.

               la articolul 2 se inserează alineatul următor:
               „(3a)   Modificările care trebuie aduse alineatul (1) literele (c) și (d) în scopul de a include în domeniul de aplicare al prezentei directive hibrizii de plante oleaginoase și pentru fibre, alții decât cei de floarea soarelui, se adoptă în conformitate cu procedura definită la articolul 25 alineatul (2).”;

               2.

               la articolul 12 alineatul (1) litera (a), după a doua teză se inserează teza următoare:
               „În cazul semințelor certificate de asociații varietale, eticheta este albastră, barată pe diagonală cu o linie de culoare verde.;”

               3.

               se inserează articolul următor:
               „Articolul 19 a
               (1)   Statele membre permit comercializarea semințelor de specii de plante oleaginoase și pentru fibre sub formă de asociații varietale.
               (2)   În sensul alineatului (1):

                           (a)

                           se înțelege prin «asociație varietală» orice asociație de semințe certificate ale unui hibrid dependent de un polenizator specific, admisă oficial în conformitate cu Directiva 2002/53/CE, cu semințe certificate ale unuia sau mai multor polenizatori specifici admiși, combinată mecanic în proporțiile stabilite de persoanele responsabile cu selecția conservativă a componentelor în cauză, combinația fiind notificată organismului de certificare;

                           (b)

                           se înțelege prin «hibrid dependent de polenizator» componenta cu sterilitate masculină din «asociația varietală» (componenta feminină);

                           (c)

                           se înțelege prin «polenizator(i)» componenta polenizatoare din «asociația varietală» (componenta masculină).

                     (3)   Semințele componentelor masculine și feminine se tratează cu produse de culoare diferită.”

         Articolul 2
   La articolul 5 alineatul (5) din Decizia 95/232/CE, data de „30 iunie 2002” se înlocuiește cu „30 iunie 2003”.
   Articolul 3
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 30 martie 2003. Statele membre informează de îndată Comisia cu privire la aceasta.
   Când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi este comunicat de statele membre textul dispozițiilor esențiale de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a șaptea zi de la data publicării în Jurnalul Oficial al Comunităților Europene.

   Articolul 2 se aplică de la 1 iulie 2002.
   Articolul 5
   Prezenta directivă se adresează statelor membre.

      Adoptată la Bruxelles, 19 iulie 2002.

            Pentru Consiliu

            Președintele

         T. PEDERSEN

      (1)  Aviz emis la 2 iulie 2002 (nepublicat încă în Jurnalul Oficial).

      (2)  Aviz emis la 17 iulie 2002 (nepublicat încă în Jurnalul Oficial).

      (3)  JO L 193, 20.7.2002, p. 74.

      (4)  JO L 154, 5.7.1995, p. 22. Decizie, astfel cum a fost modificată ultima dată prin Decizia 2001/18/CE (JO L 4, 9.1.2001, p. 36).


title: Directiva 2006/27/CE a Comisiei din 3 martie 2006 de modificare, în sensul adaptării la progresul tehnic, a Directivei 93/14/CEE a Consiliului privind sistemul de frânare al autovehiculelor cu două sau trei roți, a Directivei 93/34/CEE a Consiliului privind inscripționările legale ale autovehiculelor cu două sau trei roți, a Directivei 95/1/CE a Parlamentului European și a Consiliului privind viteza maximă constructivă, cuplul maxim și puterea maximă netă a autovehiculelor cu două sau trei roți și a Directivei 97/24/CE a Parlamentului European și a Consiliului privind unele componente și caracteristici ale autovehiculelor cu două sau trei roțiText cu relevanță pentru SEE.

text:
Anunţ juridic important

|

32006L0027

Official Journal L 066 , 08/03/2006 P. 0007 - 0015 Official Journal L 330 , 28/11/2006 P. 0219 - 0227

		20060303Directiva 2006/27/CE a Comisieidin 3 martie 2006de modificare, în sensul adaptării la progresul tehnic, a Directivei 93/14/CEE a Consiliului privind sistemul de frânare al autovehiculelor cu două sau trei roți, a Directivei 93/34/CEE a Consiliului privind inscripționările legale ale autovehiculelor cu două sau trei roți, a Directivei 95/1/CE a Parlamentului European și a Consiliului privind viteza maximă constructivă, cuplul maxim și puterea maximă netă a autovehiculelor cu două sau trei roți și a Directivei 97/24/CE a Parlamentului European și a Consiliului privind unele componente și caracteristici ale autovehiculelor cu două sau trei roți(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2002/24/CE a Parlamentului European și a Consiliului din 18 martie 2002 privind omologarea autovehiculelor cu două sau trei roți și de abrogare a Directivei 92/61/CEE [1] a Consiliului, în special articolul 17,având în vedere Directiva 93/14/CEE a Consiliului din 5 aprilie 1993 privind sistemul de frânare al autovehiculelor cu două sau trei roți [2], în special articolul 4,având în vedere Directiva 93/34/CEE a Consiliului din 14 iunie 1993 privind inscripționările legale ale autovehiculelor cu două sau trei roți [3], în special articolul 3,având în vedere Directiva 95/1/CE a Parlamentului European și a Consiliului din 2 februarie 1995 privind viteza maximă constructivă, cuplul maxim și puterea maximă netă a autovehiculelor cu două sau trei roți [4] și, în special, articolul 4,având în vedere Directiva 97/24/CE a Parlamentului European și a Consiliului din 17 iunie 1997 privind unele componente și caracteristici ale autovehiculelor cu două sau trei roți [5], în special articolul 7,întrucât:(1) Directivele 93/14/CEE, 93/34/CEE, 95/1/CE și 97/24/CE sunt directive speciale în sensul procedurii de omologare CE de tip prevăzute de Directiva 2002/24/CE.(2) Este necesar să se introducă în cerințele europene privind omologarea ultima modificare a Regulamentului nr. 78 al CEE-ONU, pentru a păstra echivalența între cerințele prevăzute de Directiva 93/14/CEE și cele prevăzute de Regulamentul nr. 78 al CEE-ONU.(3) Cerințele privind inscripționările legale și viteza maximă la autovehiculele cu două sau trei roți prevăzute de directivele 93/34/CEE și 95/1/CE pot fi simplificate în vederea unei reglementări îmbunătățite.(4) Pentru a asigura funcționarea corespunzătoare a sistemului de omologare în ansamblu, este necesar să se clarifice care sunt dispozițiile privind proeminențele, ancorajele centurilor de siguranță și centurile de siguranță care se aplică la vehiculele cu sau fără caroserie.(5) Cerințele privind inscripționarea convertizoarelor catalitice originale și a amortizoarelor de zgomot originale prevăzute de Directiva 97/24/CE ar trebui clarificate și completate.(6) Prin urmare, Directivele 93/14/CEE, 93/34/CEE, 95/1/CE și 97/24/CE ar trebui modificate în consecință.(7) Măsurile prevăzute de prezenta directivă sunt conforme cu avizul Comitetului pentru adaptarea la progresul tehnic,ADOPTĂ PREZENTA DIRECTIVĂ:Articolul 1Anexa la Directiva 93/14/CEE se modifică în conformitate cu textul din anexa I la prezenta directivă.Articolul 2Anexa la Directiva 93/34/CEE se modifică în conformitate cu textul din anexa II la prezenta directivă.Articolul 3Anexa I la Directiva 95/1/CE se modifică în conformitate cu textul din anexa III la prezenta directivă.Articolul 4Anexa III la capitolul 1, anexele I și II la capitolul 3, anexa I la capitolul 4, anexele I, II, VI și VII la capitolul 5, anexa la capitolul 7, anexele II, III și IV la capitolul 9, titlul și anexa I la capitolul 11 și anexele I și II la capitolul 12 din Directiva 97/24/CE se modifică în conformitate cu textul din anexa IV la prezenta directivă.Articolul 5(1) Începând cu 1 ianuarie 2007, în ceea ce privește autovehiculele cu două sau trei roți care respectă dispozițiile prevăzute de Directivele 93/14/CEE, 93/34/CE, 95/1/CE și respectiv 97/24/CE, astfel cum sunt modificate prin prezenta directivă, statele membre nu refuză, din motive privind obiectul directivei în cauză, acordarea omologării CE de tip și nu interzic înmatricularea, vânzarea sau introducerea în circulație a acestor vehicule.(2) Începând cu 1 iulie 2007 statele membre refuză, din motive privind obiectul directivei în cauză, acordarea omologării CE de tip pentru orice tip nou de autovehicul cu două sau trei roți care nu respectă dispozițiile prevăzute de Directivele 93/14/CEE, 93/34/CE, 95/1/CE și respectiv 97/24/CE, astfel cum sunt modificate prin prezenta directivă.Articolul 6(1) Statele membre adoptă și publică, până la 31 decembrie 2006, actele cu putere de lege și actele administrative necesare pentru a se conforma prezentei directive. Comisiei îi sunt comunicate de îndată de către statele membre textele acestor dispoziții, precum și un tabel de corespondență între aceste dispoziții și prezenta directivă.Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 7Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 8Prezenta directivă se adresează statelor membre.Adoptată la Bruxelles, 3 martie 2006.Pentru ComisieGünter VerheugenVicepreședinte[1] JO L 124, 9.5.2002, p. 1, directivă astfel cum a fost modificată ultima dată prin Directiva 2005/30/CE a Comisiei (JO L 106, 27.4.2005, p. 17).[2] JO L 121, 15.5.1993, p. 1.[3] JO L 188, 29.7.1993, p. 38, directivă astfel cum a fost modificată prin Directiva 1999/25/CE a Comisiei (JO L 104, 21.4.1999, p. 19).[4] JO L 52, 8.3.1995, p. 1, directivă astfel cum a fost modificată prin Directiva 2002/41/CE a Comisiei (JO L 133, 18.5.2002, p. 17).[5] JO L 226, 18.8.1997, p. 1, directivă astfel cum a fost modificată ultima dată prin Directiva 2005/30/CE.--------------------------------------------------20060303ANEXA IAnexa la Directiva 93/14/CEE se modifică după cum urmează:1. Se adaugă următorul punct 2.1.1.3:"2.1.1.3. Garniturile de frână nu conțin azbest."2. Apendicele 1 se modifică după cum urmează:(a) Punctele 1.1.1 și 1.1.2 se înlocuiesc cu următoarele texte:"1.1.1. Performanța prescrisă pentru dispozitivele de frânare se bazează pe distanța de oprire și/sau decelerația medie în regim. Performanța dispozitivului de frânare se determină prin măsurarea distanței de oprire în raport cu viteza inițială a vehiculului și/sau prin măsurarea decelerației medii în regim în timpul încercării.1.1.2. Distanța de oprire este distanța acoperită de vehicul din momentul în care conducătorul începe să acționeze comanda sistemului de frânare până în momentul în care vehiculul se oprește; viteza inițială a vehiculului, v1, este viteza la momentul în care conducătorul începe să acționeze comanda sistemului de frânare; viteza inițială nu este mai mică de 98 % din viteza prescrisă pentru încercarea în cauză. Decelerația medie în regim, (dm), se calculează ca decelerația mediată de distanță pe intervalul vb până la ve conform formulei următoare:d=vv25,92m/s2unde:dm = decelerația medie în regimv1 = conform definiției de mai susvb = viteza vehiculului la 0,8 v1 în km/hve = viteza vehiculului la 0,1 v1 în km/hsb = distanța parcursă între v1 și vb în metrise = distanța parcursă între v1 și ve în metriViteza și distanța se determină folosind instrumente cu o precizie de ± 1 %, la viteza recomandată pentru testare. "dm" se poate determina prin alte metode decât măsurarea vitezei și a distanței; în acest caz, precizia pentru "dm" este de ± 3 %.".(b) La punctul 1.1.3, cuvântul "componentă" se înlocuiește cu "vehicul".(c) Punctul 1.2.1.1 se înlocuiește cu următorul text:"1.2.1.1. Limitele prescrise pentru performanța minimă sunt cele menționate mai jos pentru fiecare categorie de vehicule; vehiculul respectă atât distanța de oprire prescrisă, cât și decelerația medie în regim pentru categoria respectivă de vehicule, dar este posibil să nu fie necesară măsurarea ambilor parametri.".(d) Punctul 1.4.2.1 se înlocuiește cu următorul text:"1.4.2.1. Vehiculul și frâna (frânele) care urmează să fie supuse testării trebuie să fie ferite de umezeală, iar frâna (frânele) să fie rece (reci). Se consideră că o frână este rece în cazul în care temperatura măsurată pe disc sau pe exteriorul tamburului este sub 100 °C;".--------------------------------------------------20060303ANEXA IIAnexa la Directiva 93/34/CEE se modifică după cum urmează:Punctul 3.1.1.2 se înlocuiește cu următorul text:"3.1.1.2. A doua parte conține șase caractere (litere sau cifre) cu scopul de a descrie caracteristicile generale ale vehiculului (tipul, varianta, iar în cazul motoretelor, versiunea); fiecare caracteristică poate fi reprezentată de mai multe caractere. În cazul în care constructorul nu utilizează unul sau mai multe dintre aceste caractere, spațiile nefolosite trebuie completate cu caractere alfabetice sau numerice, la alegerea constructorului;".--------------------------------------------------20060303ANEXA IIIAnexa I la Directiva 95/1/CE se modifică după cum urmează:Punctul 7 se înlocuiește cu următorul text:"7. VITEZA MAXIMĂViteza maximă a vehiculului se exprimă în kilometri pe oră prin valoarea corespunzătoare numărului întreg cel mai apropiat de media aritmetică a valorilor vitezelor măsurate în timpul celor două încercări consecutive, care nu trebuie să difere cu mai mult de 3 %. Atunci când această medie aritmetică este exact între două numere întregi, se rotunjește la numărul mai mare. În cazul vehiculelor la care viteza maximă nu este limitată de definiția corespunzătoare prevăzută la articolul 1 punctele 2 și 3 din Directiva 2002/24/CE, nu este necesar un test pentru omologarea de tip, iar viteza maximă se acceptă ca fiind cea declarată de către constructorul vehiculului în documentul informativ din anexa II la Directiva 2002/24/CE."--------------------------------------------------20060303ANEXA IVDirectiva 97/24/CE se modifică după cum urmează:1. La secțiunea II.1 din apendicele 2 la anexa III la capitolul 1, se șterge a cincea liniuță.2. Capitolul 3 se modifică după cum urmează:(a) Anexa I se modifică după cum urmează:(i) Titlul se înlocuiește cu următorul text:"CERINȚE CARE SE APLICĂ PROEMINENȚELOR AUTOVEHICULELOR CU DOUĂ ROȚI";(ii) Se adaugă următorul punct 3.6:"3.6. În cazul vehiculelor cu două roți care sunt echipate cu structură sau cu panouri destinate să închidă sau să închidă parțial locul conducătorului sau al pasagerilor sau pentru a acoperi componente ale vehiculului, autoritatea de omologare sau serviciul tehnic pot să aplice, la propria alegere și în urma discuțiilor cu constructorul vehiculului, cerințele prezentei anexe sau ale anexei II, pentru întregul vehicul sau doar pentru o parte a acestuia, pe baza unei evaluări a cazului cel mai nefavorabil.";(iii) Punctul 6.2 se înlocuiește cu următorul text:"6.2. Părțile terminale ale manetelor de ambreiaj și frână trebuie să fie rotunjite în mod perceptibil și să aibă o rază de curbură de minimum 7 mm. Capetele exterioare ale acestor manete trebuie să aibă o rază de curbură de cel puțin 2 mm. Verificarea se face cu manetele în poziție neacționată."(b) Titlul și secțiunea "GENERALITĂȚI" din anexa II se înlocuiesc cu următorul text:"CERINȚE CARE SE APLICĂ PROEMINENȚELOR AUTOVEHICULELOR CU TREI ROȚI, CVADRICICLURILOR UȘOARE ȘI CVADRICICLURILORGENERALITĂȚICerințele prevăzute de Directiva 74/483/CEE [*] referitoare la proeminențele autovehiculelor (din categoria M1) se aplică autovehiculelor cu trei roți destinate transportului de călători.Cu toate acestea, ținând seama de varietatea formelor de construcție a acestor vehicule, autoritatea de omologare sau serviciul tehnic pot să aplice, la propria alegere și în urma discuțiilor cu constructorul vehiculului, cerințele prezentei anexe sau ale anexei I, pentru întregul vehicul sau doar pentru o parte a acestuia, pe baza unei evaluări a cazului critic;Prezenta se aplică, de asemenea, cerințelor menționate mai jos privind normele pentru vehicule cu trei roți, cvadricicluri ușoare și cvadricicluri.Următoarele cerințele se aplică autovehiculelor cu trei roți, cvadriciclurilor ușoare și cvadriciclurilor destinate transportului de mărfuri.3. În anexa I la capitolul 4 se adaugă următoarele puncte 14 și 15:"14. "Vehicul necarosat" înseamnă un vehicul al cărui habitaclu nu este delimitat de cel puțin patru din următoarele caracteristici: parbriz, podea, acoperiș și pereți sau uși în lateral și în spate.15. "Vehicul carosat" înseamnă un vehicul al cărui habitaclu este sau poate fi delimitat de cel puțin patru din următoarele caracteristici: parbriz, podea, acoperiș și pereți sau uși în lateral și în spate."4. Capitolul 5 se modifică după cum urmează:(a) Anexa I se modifică după cum urmează:(i) Punctul 2.3.2 se înlocuiește cu următorul text:"2.3.2. Toate convertizoarele catalitice-echipament original poartă cel puțin următoarele elemente de identificare:- marcajul "e" urmat de elementul de identificare a țării care a acordat omologarea de tip;- numele constructorului sau marca comercială;- marca și numărul de identificare al piesei.Această referință trebuie să fie lizibilă și de neșters și, de asemenea, vizibilă în poziția în care urmează să fie aplicată."(ii) Punctul 5.2.1 se înlocuiește cu următorul text, iar secțiunile 5.2.1.1 și 5.2.1.2 se elimină:"5.2.1. Marcaje:Convertizoarele catalitice originale de schimb poartă cel puțin următoarele elemente de identificare:- marcajul "e" urmat de elementul de identificare a țării care a acordat omologarea;- numele constructorului sau marca comercială;- marca și numărul de identificare al piesei.Această referință trebuie să fie lizibilă și de neșters și, de asemenea, vizibilă în poziția în care urmează să fie aplicată."(b) Anexa II se modifică după cum urmează:(i) Punctul 2.4.2 se înlocuiește cu următorul text:"2.4.2. Toate convertizoarele catalitice-echipament original poartă cel puțin următoarele elemente de identificare:- marcajul "e" urmat de elementul de identificare a țării care a acordat omologarea;- numele constructorului sau marca comercială;- marca și numărul de identificare al piesei.Această referință trebuie să fie lizibilă și de neșters și, de asemenea, vizibilă în poziția în care urmează să fie aplicată."(ii) Punctul 5.2.1 se înlocuiește cu următorul text, iar secțiunile 5.2.1.1 și 5.2.1.2 se elimină:"5.2.1. MarcajeConvertizoarele catalitice originale de schimb poartă cel puțin următoarele elemente de identificare:- marcajul "e" urmat de elementul de identificare a țării care a acordat omologarea;- numele constructorului sau marca comercială;- marca și numărul de identificare al piesei.Această referință trebuie să fie lizibilă și de neșters și, de asemenea, vizibilă în poziția în care urmează să fie aplicată."(c) Punctul 4a din anexa VI se înlocuiește cu următorul text:"4a. Convertizoare catalitice4a.1. Convertizor catalitic-echipament original supus testării conform tuturor cerințelor prezentei directive4a.1.1. Marca și tipul convertizorului catalitic-echipament original prevăzute la punctul 3.2.12.2.1 din anexa V (documentul informativ).4a.2. Convertizorul catalitic original de schimb supuse testării conform tuturor cerințelor prezentei directive4a.2.1. Marca (mărcile) și tipul (tipurile) convertizorului catalitic original de schimb prevăzute la punctul 3.2.12.2.1 din anexa V (documentul informativ)".5. Figura 1 din anexa la capitolul 7 se înlocuiește cu următoarea figură:Figura 1+++++ TIFF +++++Marca comercială: …Categoria vehiculului: …1. …2. …3. …4. …5. …6. …7. …7a …8. …9. …10. …11. …Notă: Rândurile neaplicabile pot fi omise.12. …6. Capitolul 9 se modifică după cum urmează:(a) Punctul 2.3.2.2 din anexa II se înlocuiește cu următorul text:"2.3.2.2. Toate amortizoarele de zgomot originale poartă cel puțin următoarele elemente de identificare:- marcajul "e" urmat de elementul de identificare a țării care a acordat omologarea;- numele constructorului sau marca comercială;- marca și numărul de identificare al piesei.Această referință trebuie să fie lizibilă și de neșters și, de asemenea, vizibilă în poziția în care urmează să fie aplicată.";(b) Punctul 2.3.2.2 din anexa III se înlocuiește cu următorul text:"2.3.2.2. Toate amortizoarele de zgomot originale poartă cel puțin următoarele elemente de identificare:- marcajul "e" urmat de elementul de identificare a țării care a acordat omologarea;- numele constructorului sau marca comercială;- marca și numărul de identificare al piesei.Această referință trebuie să fie lizibilă și de neșters și, de asemenea, vizibilă în poziția în care urmează să fie aplicată.";(c) Punctul 2.4.2.2 din anexa IV se înlocuiește cu următorul text:"2.4.2.2. Toate amortizoarele de zgomot originale poartă cel puțin următoarele elemente de identificare:- marcajul "e" urmat de elementul de identificare a țării care a acordat omologarea;- numele constructorului sau marca comercială;- marca și numărul de identificare al piesei.Această referință trebuie să fie lizibilă și de neșters și, de asemenea, vizibilă în poziția în care urmează să fie aplicată.";7. Capitolul 11 se modifică după cum urmează:(a) Titlul se înlocuiește cu următorul text:"ANCORAJELE CENTURII DE SIGURANȚĂ ȘI CENTURILE DE SIGURANȚĂ ALE MOTORETELOR CU TREI ROȚI, TRICICLURILOR ȘI CVADRICICLURILOR";(b) anexa 1 se modifică după cum urmează:(i) Punctul 1.6 se înlocuiește cu următorul text și se inserează următorul punct 1.6a:"1.6. "scaun" înseamnă o structură care constituie sau nu parte integrantă a structurii vehiculului, inclusiv capitonarea, care oferă un loc de șezut pentru un adult, termenul desemnând atât un scaun individual, cât și partea unei banchete corespunzătoare unui loc de șezut. O șa nu se consideră a fi un scaun în sensul punctului 2.1.1.6a "șa" înseamnă un loc de șezut pe care conducătorul sau pasagerul este așezat călare.";(ii) Punctul 2 se înlocuiește cu următorul text:"2. SPECIFICAȚII GENERALE2.1. În cazul în care se fixează ancoraje ale centurilor de siguranță, acestea trebuie să respecte specificațiile prevăzute în prezentul capitol.2.1.1. Ancorajele centurilor de siguranță trebuie să fie montate pentru toate scaunele motoretelor cu trei roți, triciclurilor, cvadriciclurilor ușoare și cvadriciclurilor.2.1.1.1. Sunt necesare puncte de ancorare adecvate centurilor de siguranță cu prindere în trei puncte pentru toate scaunele care îndeplinesc următoarele două condiții:- în cazul în care scaunul are un spătar sau în cazul în care există un suport care permite determinarea unghiului de înclinare a manechinului și care poate fi considerat spătar și- în cazul în care există un element structural lateral sau transversal în spatele punctului H la o înălțime mai mare de 450 mm, măsurată de la planul vertical al punctului H.2.1.1.2. Pentru toate celelalte scaune sunt acceptate ancoraje adecvate pentru centuri subabdominale.2.1.2. Ancorajele centurilor de siguranță nu sunt obligatorii pentru motoretele cu trei roți sau cvadriciclurile cu o masă la gol care nu depășește 250 kg."8. Capitolul 12 se modifică după cum urmează:(a) După titlul anexei I la capitolul 12 se inserează următoarea teză:"În sensul prezentului capitol, "vehicul carosat" înseamnă un vehicul al cărui habitaclu este sau poate fi delimitat de cel puțin patru din următoarele elemente: parbriz, podea, acoperiș, pereți sau uși în lateral și în spate."(b) Punctul 2.3.1 din anexa II se înlocuiește cu următorul text:"2.3.1. Toate vehiculele sunt prevăzute cu un sistem de dezghețare și dezaburire care permite înlăturarea gheții de pe parbriz și a condensului de pe suprafața interioară a acestuia.Cu toate acestea, dispozitivul nu este necesar pentru motoretele carosate cu trei roți cu un motor care nu dezvoltă mai mult de 4 kW sau pentru vehiculele la care parbrizul este montat astfel încât nu există nici un reazem sau altă structură sau panou atașat la parbriz care se extinde înapoi mai mult de 100 mm. Dispozitivul este necesar pentru orice vehicul care are un acoperiș fie permanent, fie detașabil sau retractabil."[*] JO L 266, 2.10.1974, p. 4."--------------------------------------------------